钦定古今图书集成/明伦汇编/官常典/第602卷 > 王溥
## 钦定古今图书集成/明伦汇编/官常典/第602卷 > 王溥

按《明外史刘仕貆传》，“其后有王溥者，桂林人，洪武末
为广东参政，亦以廉洁著名。其弟自家来省，属吏与
之同舟，赠以布袍。溥命还之，曰：‘一衣虽微，不可不慎’。”
此毁名污行之渐也。先是，粮运由海道多遭风漂没。
溥身至庾岭，相度形势，命有司凿石填堑，修治桥梁，
教民车运，民甚便之。居官数年，笥无重衣，庖无兼馔，
为胥吏所诬，逮下诏狱。寮属馈赆，皆辞不受，曰：“吾岂
以患难易其心哉！”事白，得归，卒。